**KISKŐRÖS VÁROS KÉPVISELŐ-TESTÜLETE**

**ÜGYRENDI ÉS ÖSSZEFÉRHETETLENSÉGI BIZOTTSÁGA**

9-2/2022. sz. Ügyrendi és Összeférhetetlenségi Bizottsági ülés

**J E G Y Z Ő K Ö N Y V**

**Készült:** Kiskőrös Város Képviselő-testülete Ügyrendi és Összeférhetetlenségi Bizottsága 2022. február 21. napján (hétfő) 14:00 órai kezdettel megtartott üléséről.

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Horváth János a bizottság elnöke

Markó Ferenc a bizottság tagja

Szedmák Tamás alpolgármester

dr. Nagy Gabriella aljegyző

Szlanka Pálné pénzügyi osztályvezető

Aszódiné Nedró Éva közigazgatási osztályvezető

Rennes Éva pályázati és fejlesztési

csoportvezető

Molnár Éva költségvetési referens

Fejesné Sipiczki Hajnalka intézményüzemeltetési referens

Bacskai Klára jegyzőkönyvvezető

**Távol maradt:** Kis Zsoltné a bizottság tagja

***Kulturális, Turisztikai és Sport Bizottság***

Filus Tibor a bizottság elnöke

Horváth János a bizottság tagja

Fodor Tamás a bizottság tagja

***Társadalompolitikai Bizottság***

Szlovák Pál a bizottság elnöke

Nikléczi Gábor a bizottság tagja

Aszódi János a bizottság tagja

***Ipari, Mezőgazdasági és Klímapolitikai Bizottság***

Pohankovics András a bizottság elnöke

Kudron Tamás a bizottság tagja

Lengyel Gábor a bizottság tagja

***Pénzügyi Bizottság***

Pethő Attila a bizottság elnöke

Ungvári Ferenc a bizottság tagja

Dénes István a bizottság tagja

Az Ügyrendi és Összeférhetetlenségi Bizottság, a Kulturális, Turisztikai és Sport Bizottság, a Társadalompolitikai Bizottság, az Ipari, Mezőgazdasági és Klímapolitikai Bizottság, valamint a Pénzügyi Bizottság együttes ülést tartott.

Az együttes ülést a résztvevő bizottságok által kijelölt elnök, Horváth János az Ügyrendi és Összeférhetetlenségi Bizottság elnöke vezette le.

**Horváth János levezető elnök** köszöntötte az együttes bizottsági ülésen megjelenteket, megállapította, hogy az összes résztvevő bizottság határozatképes, és megnyitotta az ülést.

Ismertette a napirendi javaslatot, szavazásra bocsátotta a napirendet, amelyet a Bizottság egyhangú szavazással az alábbiak szerint fogadott el:

**NAPIREND:**

1. A 2022. február 23-i Képviselő-testületi ülés előterjesztéseinek megvitatása
2. Egyéb aktuális kérdések

**I.**

**A 2022. február 23-i képviselő-testületi ülés előterjesztéseinek megvitatása**

**Szlanka Pálné pénzügyi osztályvezető** ismertette a:

* Középtávú tervezés
* Kőrösszolg Nonprofit Kft.-vel megkötött támogatási szerződések felülvizsgálata
* Kunság-Média Nonprofit Kft.-vel megkötött támogatási szerződés felülvizsgálata

tárgyú előterjesztéseket.

Kérdés, hozzászólás nem volt. A Bizottság 2 igen szavazattal a következő határozatot hozta:

**7/2022. (II. 21.) sz. Ügyrendi és**

**Összeférhetetlenségi Bizottsági határozat:**

**Határozat**

Kiskőrös Város Képviselő-testülete Ügyrendi és Összeférhetetlenségi Bizottsága a

* Középtávú tervezés
* Kőrösszolg Nonprofit Kft.-vel megkötött támogatási szerződések felülvizsgálata
* Kunság-Média Nonprofit Kft.-vel megkötött támogatási szerződés felülvizsgálata

tárgyú előterjesztéseket a Képviselő-testületnek elfogadásra javasolja.

**Felelős:** a bizottság elnöke

**Határidő:** 2022. február 23.

Ezt követően a bizottság megtárgyalta a

* KISKŐRÖS VÁROS ÖNKORMÁNYZATÁNAK 2022. ÉVI KÖLTSÉGVETÉSE

tárgyú előterjesztést, amelyről **Molnár Éva költségvetési referens** beszélt.

Elmondta, hogy a 2021. évhez képest az állami támogatás 130,7 millió Ft-tal több, ebből a legjelentősebb tétel a 82 millió Ft támogatás a minimálbéremeléshez/garantált bérminimum emeléséhez és a pedagógusok pótlékemeléséhez érkezik.

A közhatalmi bevételek tervezése a 2021. évivel azonos összegben történt.

Az eredeti költségvetés tartalmaz 90 millió Ft állami támogatást a 2022. évi iparűzési adóbevétel csökkentés miatti bevételkieséshez.

A személyi juttatások és a járulékok esetében összesen + 142 millió Ft a változás, a legjelentősebb változások:

-         nőtt a minimálbér és a garantált bérminimum: ez 94 főt érint önkormányzati szinten + 45,4 millió Ft többletkiadás,

-         a védőnők jelentős bérrendezésben részesültek: + 7,5 millió Ft 7 főt érint,

-         bölcsődei és szociális ágazati pótlék növekedése + 17,1 millió Ft,

-         óvodapedagógusok szakmai ágazati pótléka nőtt + 12,7 millió Ft,

-         6 fő létszámemelés az óvodák esetében + 20,9 millió Ft,

-         kulturális területen dolgozók béremelése +10,7 millió Ft,

-         átszervezés miatt a János Vitéz Látogatóközpont dolgozóinak bére 18,4 millió Ft,

Annak ellenére, hogy a személyi juttatások előirányzat jelentősen nőtt, a szociális hozzájárulási adó mértékének 2021. január 01-től történő csökkentése miatt mindösszesen 5,8 millió Ft-tal több, mint 2021. évben a munkaadót terhelő járulékok.

2021-es új feladatok: 80 millió Ft a Pátria épületének megvásárlása, 61 millió Ft KEHOP víziközmű fejlesztés önerő. Szükséges volt jelentősen megemelni a dologi kiadásokat jogszabályi változás miatt, mind a közvilágítás, mind az önkormányzati épületek villamos energia kiadása esetében, az előző évi teljesítés ötszörösével (141,5 millió Ft).

Kettő új tartalék került beépítésre 30-30 millió Ft összegben, az étkeztetéssel kapcsolatos új szerződéshez és az esetleges iparűzési adóbevétel csökkentés miatti bevételkiesés 2021. évi támogatás visszafizetésére.

Korábbi évek kettő céltartaléka (pályázati önerő és a közbeszerzési eljárások) összevonásra került, amelynek 2021. évi összege 221,7 millió Ft.

Az előterjesztés tárgyalását követően a Bizottság egyhangú, 2 igen szavazattal a következő határozatot hozta:

**8/2022. (II. 21.) sz. Ügyrendi és**

**Összeférhetetlenségi Bizottsági határozat:**

**Határozat**

Kiskőrös Város Képviselő-testülete Ügyrendi és Összeférhetetlenségi Bizottsága a

* Kiskőrös Város Önkormányzatának 2022. évi költségvetése

tárgyú előterjesztést elfogadásra javasolja.

**Felelős:** a bizottság elnöke

**Határidő:** 2022. február 23.

**Rennes Éva pályázati és fejlesztési csoportvezető** ismertette a:

* Pályázat benyújtása az „Önkormányzati feladatellátást szolgáló fejlesztések támogatása” című pályázati kiírásra

tárgyú előterjesztést.

Kérdés, hozzászólás nem volt. A Bizottság 2 igen szavazattal a következő határozatot hozta:

**9/2022. (II. 21.) sz. Ügyrendi és**

**Összeférhetetlenségi Bizottsági határozat:**

**Határozat**

Kiskőrös Város Képviselő-testülete Ügyrendi és Összeférhetetlenségi Bizottsága a

* Pályázat benyújtása az „Önkormányzati feladatellátást szolgáló fejlesztések támogatása” című pályázati kiírásra

tárgyú előterjesztést a Képviselő-testületnek elfogadásra javasolja.

**Felelős:** a bizottság elnöke

**Határidő:** 2022. február 23.

**Fejesné Sipiczki Hajnalka intézményüzemeltetési referens** kifejtette a:

* A 2022/2023-as óvodai nevelési év beiratkozási rendjének és az óvodai felvételi körzeteknek a meghatározása
* Kiskőrösi Óvodák Alapító Okiratának módosítása

tárgyú előterjesztéseket.

Kérdés, hozzászólás nem volt. A Bizottság 2 igen szavazattal a következő határozatot hozta:

**10/2022. (II. 21.) sz. Ügyrendi és**

**Összeférhetetlenségi Bizottsági határozat:**

**Határozat**

Kiskőrös Város Képviselő-testülete Ügyrendi és Összeférhetetlenségi Bizottsága a

* A 2022/2023-as óvodai nevelési év beiratkozási rendjének és az óvodai felvételi körzeteknek a meghatározása
* Kiskőrösi Óvodák Alapító Okiratának módosítása

tárgyú előterjesztéseket a Képviselő-testületnek elfogadásra javasolja.

**Felelős:** a bizottság elnöke

**Határidő:** 2022. február 23.

**Aszódiné Nedró Éva közigazgatási osztályvezető** ismertette a:

* A hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezéséről és az anyakönyvi eljárásban fizetendő térítési díj mértékéről szóló önkormányzati rendelet módosítása

tárgyú előterjesztést.

Kérdés, hozzászólás nem volt. A Bizottság 2 igen szavazattal a következő határozatot hozta:

**11/2022. (II. 21.) sz. Ügyrendi és**

**Összeférhetetlenségi Bizottsági határozat:**

**Határozat**

Kiskőrös Város Képviselő-testülete Ügyrendi és Összeférhetetlenségi Bizottsága a

* A hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezéséről és az anyakönyvi eljárásban fizetendő térítési díj mértékéről szóló önkormányzati rendelet módosítása

tárgyú előterjesztést a Képviselő-testületnek elfogadásra javasolja.

**Felelős:** a bizottság elnöke

**Határidő:** 2022. február 23.

**dr. Nagy Gabriella aljegyző** ismertette a:

* Petőfi Sándor születésének 200 évfordulója megünnepléséhez kapcsolódó programok elfogadása
* A polgármester 2022. évi szabadság ütemezésének jóváhagyása

tárgyú előterjesztéseket.

Kérdés, hozzászólás nem volt. A Bizottság 2 igen szavazattal a következő határozatot hozta:

**12/2022. (II. 21.) sz. Ügyrendi és**

**Összeférhetetlenségi Bizottsági határozat:**

**Határozat**

Kiskőrös Város Képviselő-testülete Ügyrendi és Összeférhetetlenségi Bizottsága a

* Petőfi Sándor születésének 200 évfordulója megünnepléséhez kapcsolódó programok elfogadása
* A polgármester 2022. évi szabadság ütemezésének jóváhagyása

tárgyú előterjesztéseket a Képviselő-testületnek elfogadásra javasolja.

**Felelős:** a bizottság elnöke

**Határidő:** 2022. február 23.

További kérdés, hozzászólás nem hangzott el, így Horváth János a Bizottság elnöke az ülést 16:00 órakor bezárta.

Kmf.

Horváth János Markó Ferenc

a bizottság elnöke a bizottság tagja

Bacskai Klára

jegyzőkönyvvezető